কৈয়ারবিল ইউপি চেয়ারম্যান শরীফ উদ্দিন চৌধুরৗ জানান, কৈয়ারবিল ইউনিয়নে অধিকাংশ এলাকা বন্যার পানিতে ডুবে গেছে। চিরিংগা ইউপি চেয়ারম্যান জসিম উদ্দিন জাগো নিউজকে জানান, বর্ষণ ও পাহাড়ি ঢলে তার ইউনিয়নের বেশির ভাগ এলাকা ফের পানিতে ডুবে গেছে। সওদাগরঘোনা রাবার ড্যাম সড়কের ক্ষতিগ্রস্থ বেড়িবাঁধ ইতোমধ্যে দুইদফা মাটি দিয়ে মেরামত করা হলেও এখন তা হুমকির মুখে রয়েছে। বর্ষণ অব্যাহত থাকলে ও নদীতে ঢলের পানি গতি বাড়লে যেকোনো মুহূর্তে বেড়িবাঁধটি ফের ভেঙে যেতে পারে। এতে পুরো ইউনিয়নের জনবসতি ও মৎস্য ঘের পানিতে তলিয়ে যাওয়ার সম্ভাবনা রয়েছে।